বিশ্ববিদ্যালয়সূত্রে জানা যায়, বিশ্ববিদ্যালয়ের নিজস্ব ৮টি এবং বাংলাদেশ সড়ক পরিবহন করপোরেশন (বিআরটিসি) থেকে ভাড়ায় চালিত ১০টি বাস রয়েছে পরিবহন পুলে। নিজস্ব বাসের মধ্যে শিক্ষকদের জন্য ৩৬ আসনের শীতাতপ নিয়ন্ত্রিত ২টি এবং কর্মকর্তাদের জন্য ১টি, কর্মচারীদের জন্য ১টি চেয়ার কোচ রয়েছে। নিজস্ব ৪টি এবং ভাড়া করা ১০টি বাসসহ ১৪টি বাস শিক্ষার্থীদের জন্য বরাদ্দ, যা সাড়ে সাত হাজার শিক্ষার্থীর জন্য অপ্রতুল। এর মধ্যে চালক না থাকায় ১টি বাস দীর্ঘদিন ধরে অব্যবহৃত রয়েছে। পরিবহন পুলের জন্য বাস ও চালক সংকট রয়েছে বলে জানান বিশ্ববিদ্যালয়টির পরিবহন সংশ্লিষ্টরা।